CELEX: 52018PC0276
Language: sk
Date: 2018-05-14
Title: Návrh NARIADENIE RADY, ktorým sa stanovujú vývozné náhrady za hydinové mäso

EURÓPSKA KOMISIA
            V Bruseli14. 5. 2018
            COM(2018) 276 final
            2018/0134(NLE)
            Návrh
            NARIADENIE RADY,
            ktorým sa stanovujú vývozné náhrady za hydinové mäso
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Komisia 18. júla 2013 prijala vykonávacie nariadenie (EÚ) č. 689/2013
                  1
               , v ktorom pre sektor hydinového mäsa stanovila nulové vývozné náhrady.
            
            
               Súdny dvor Európskej únie (ďalej len „Súdny dvor“) vo svojom rozsudku z 20. septembra 2017
                  2
                vykonávacie nariadenie (EÚ) č. 689/2013 zrušil, pretože sa domnieval, že sa pri jeho prijatí nedodržali procesné pravidlá.
            
            
               V istom rozsudku Súdny dvor ďalej rozhodol, že bez ohľadu na porušenie základných formálnych náležitostí, nezistila sa žiadna chyba, ktorá by ovplyvnila súlad aktu, ktorý obsahoval opatrenia potrebné na vykonávanie nariadenia (ES) č. 1234/2007.
            
            
               Preto v záujme právnej istoty a s cieľom predísť negatívnemu vplyvu na vykonávanie nariadenia (ES) č. 1234/2007 stanovil, že účinky sporného nariadenia zostávajú zachované, kým nadobudne účinnosť nový akt, ktorý ho má nahradiť. 
            
            
               Medzičasom bolo nariadenie (ES) č. 1234/2007 zrušené nariadením Európskeho parlamentu a Rady (EÚ) č. 1308/2013, v ktorom sa stanovujú nulové vývozné náhrady od 1. januára 2014. 
            
            
               Účelom navrhovaného aktu je nahradiť vykonávacie nariadenie (EÚ) č. 689/2013 na obdobie medzi 19. júlom 2013, keď pôvodne nadobudlo účinnosť, a 31. decembrom 2013. Právnym základom jeho predloženia Rade je článok 43 ods. 3 Zmluvy o fungovaní Európskej únie, ktorý je jediným možným právnym základom aktu so spätnou účinnosťou, akým je predmetný akt. 
            
            
               •Súlad s existujúcimi ustanoveniami v tejto oblasti politiky
            
            
               Účelom tohto aktu je nahradiť vykonávacie nariadenie (EÚ) č. 689/2013, ktorého účinky Súdny dvor nariadil zachovať. Je to v súlade s medzisektorovou politikou nevyužívať možnosť vývozných náhrad podľa spoločnej poľnohospodárskej politiky.
            
            
               •Súlad s ostatnými politikami Únie
            
            
               Všeobecne platí, že Únia na pôde Svetovej obchodnej organizácie prijala záväzok postupne prestať uplatňovať opatrenia narúšajúce obchod, a medzi nimi aj vývozné náhrady. Vývozné náhrady v sektore hydiny boli posledné, ktorých hodnota sa stanovila na nulu, a to v júli 2013.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právnym základom je spoločná organizácia trhu s poľnohospodárskymi výrobkami (jednotná SOT). V rámci predchádzajúcej SOT, podľa nariadenia (EÚ) č. 1234/2007, bola Komisia oprávnená stanovovať vývozné náhrady. V aktuálnej SOT, podľa nariadenia (EÚ) č. 1308/2013, sú vývozné náhrady stanovené na nulovú hodnotu, pričom opatrenia týkajúce sa stanovovania vývozných náhrad sa podľa článku 43 ods. 3 Zmluvy o fungovaní Európskej únie ponechávajú v právomoci Rady. 
            
            
               •Subsidiarita (v prípade inej ako výlučnej právomoci) 
            
            
               Vývozné náhrady sú nástrojom spoločnej organizácie trhu, ktorý sa riadi na úrovni EÚ. Sú stanovené v nariadeniach, ktoré uplatňujú všetky členské štáty, a sú na celom území Únie rovnaké.
            
            
               •Proporcionalita
            
         
         
            
               V nariadení (EÚ) č. 1308/2013 sa stanovujú nulové vývozné náhrady vo všetkých sektoroch od 1. januára 2014. Toto navrhované nariadenie so spätnou účinnosťou má preto Rada prijať na základe článku 43 ods. 3 ZFEÚ, ktorý je jediným možným právnym základom takéhoto aktu. 
            
            
               •Výber nástroja
            
            
               Vývozné náhrady, ako súčasť spoločnej organizácie trhu na poľnohospodárskych trhoch, sa stanovujú nariadeniami.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               Konzultácie so zainteresovanými stranami
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               •Získavanie a využívanie expertízy
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               •Posúdenie vplyvu
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               •Regulačná vhodnosť a zjednodušenie
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               •Základné práva
            
            
               Neuplatňuje sa. Týmto návrhom sa nahrádza existujúci akt bez toho, aby sa zmenili jeho účinky, ktorých zachovanie nariadil Súdny dvor. 
            
            
               4.VPLYV NA ROZPOČET
            
            
               Žiadny vplyv na rozpočet. 
            
            
               Účinkom aktu, ktorý sa má nahradiť, bolo stanoviť nulové vývozné náhrady, a preto nemá žiaden vplyv na rozpočet. Zachovanie týchto účinkov nariadil Súdny dvor. Nahradenie nariadenia nebude mať žiaden vplyv na rozpočet.
            
            
               5.ĎALŠIE PRVKY
            
         
         
            
               •Plány vykonávania, spôsob monitorovania, hodnotenia a podávania správ
            
            
               Neuplatňuje sa. Týmto návrhom sa nahrádza existujúci akt, čo si nevyžaduje žiaden plán vykonávania. 
            
            
               •Vysvetľujúce dokumenty (v prípade smerníc)
            
            
               Neuplatňuje sa. 
            
            
               •Podrobné vysvetlenie konkrétnych ustanovení návrhu
            
            
               Neuplatňuje sa. Týmto návrhom sa nahrádza existujúci akt. Neobsahuje žiadne konkrétne nové ustanovenia.
            
            
               2018/0134 (NLE)
            
            
               Návrh
            
            
               NARIADENIE RADY,
            
            
               ktorým sa stanovujú vývozné náhrady za hydinové mäso
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Komisia bola podľa článku 164 ods. 2 nariadenia Rady (ES) č. 1234/2007
                  3
                zrušeného nariadením (EÚ) č. 1308/2013
                  4
                oprávnená stanovovať vývozné náhrady, ak sa považovali za potrebné v súlade s kritériami a požiadavkami stanovenými v nariadení (EÚ) č. 1234/2007. V tomto kontexte bolo prijaté vykonávacie nariadenie Komisie (EÚ) č. 689/2013.
            
            
               (2)Súdny dvor Európskej únie vo svojom rozsudku z 20. septembra 2017
                  5
                vyhlásil vykonávacie nariadenie (EÚ) č. 689/2013 za zrušené. V danom rozsudku sa vyslovil, že nedodržanie procesných pravidiel týkajúcich sa prijatia aktu spôsobujúceho ujmu predstavuje porušenie podstatných formálnych náležitostí a že právny akt postihnutý takouto vadou treba zrušiť.
            
            
               (3)V istom rozsudku Súdny dvor ďalej rozhodol, že bez ohľadu na porušenie základných formálnych náležitostí, nezistila sa žiadna chyba, ktorá by ovplyvnila súlad aktu, ktorý obsahoval opatrenia potrebné na vykonávanie nariadenia (ES) č. 1234/2007. Preto v záujme právnej istoty a s cieľom predísť negatívnemu vplyvu na vykonávanie nariadenia (ES) č. 1234/2007 stanovil, že účinky sporného nariadenia zostávajú zachované, kým nadobudne účinnosť nový akt, ktorý ho má nahradiť.
            
            
               (4)Nariadením (EÚ) č. 1308/2013 sa nahradili procedurálne ustanovenia nariadenia (ES) č. 1234/2007 týkajúce sa prijímania aktov, ktorými sa stanovujú vývozné náhrady. V súlade s článkom 232 nariadenia (EÚ) č. 1308/2013 sa uvedené nariadenie uplatňuje od 1. januára 2014.
            
            
               (5)Preto je potrebné opätovne stanoviť vývozné náhrady na hydinové mäso na tej istej úrovni, ako sa stanovili vo vykonávacom nariadení (EÚ) č. 689/2013, aby sa vyhovelo rozsudku Súdneho dvora. Toto nariadenie by sa preto malo uplatňovať so spätnou účinnosťou na obdobie od 19. júla 2013 do 31. decembra 2013.
            
            
               (6)Náhrady by sa mali poskytovať len za výrobky, ktoré sú oprávnené na voľný pohyb v Únii a na ktorých je uvedená identifikačná značka ustanovená v článku 5 ods. 1 písm. b) nariadenia Európskeho parlamentu a Rady (ES) č. 853/2004
                  6
               . Tieto výrobky by mali spĺňať aj požiadavky nariadenia Európskeho parlamentu a Rady (ES) č. 852/2004
                  7
               .
            
         
         
            
               (7)Náhrady, ktoré sa uplatňovali do prijatia vykonávacieho nariadenia (EÚ) č. 689/2013, sa stanovili vo vykonávacom nariadení Komisie (EÚ) č. 360/2013
                  8
               . Ukončenie platnosti účinkov vykonávacieho nariadenia (EÚ) č. 689/2013 by teda inter alia znamenalo obnovenie nariadenia (EÚ) č. 360/2013. V záujme právnej istoty by sa nariadenie Rady (EÚ) č. 360/2013 preto malo zrušiť a nahradiť týmto nariadením, 
            
            
               PRIJALA TOTO NARIADENIE:
            
            
               Článok 1
            
            
               1. Vývozné náhrady stanovené v článku 162 nariadenia (ES) č. 1234/2007 sa poskytujú za výrobky a za množstvá, ktoré sú stanovené v prílohe k tomuto nariadeniu za podmienok stanovených v odseku 2 tohto článku.
            
            
               2. Výrobky, za ktoré možno poskytnúť náhradu podľa odseku 1, musia spĺňať príslušné požiadavky nariadení (ES) č. 852/2004 a (ES) č. 853/2004, a najmä sa musia vyrábať v schválenom podniku a musia spĺňať podmienky označovania identifikačnou značkou stanovené v oddiele I prílohy II k nariadeniu (ES) č. 853/2004.
            
            
               Článok 2
            
            
               Vykonávacie nariadenie (EÚ) č. 360/2013 sa zrušuje.
            
            
               Článok 3
            
            
               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            
            
               Uplatňuje sa od 19. júla 2013 do 31. decembra 2013.
            
            
               Toto nariadenie je záväzné v celom rozsahu a je priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
            
                     
                        FINANČNÝ VÝKAZ
                     
                  
                  
                     
                        FS/18/CM/aj Ares (2018) 1021181
                     
                  
               
                     
                  
                  
                     
                        6.146.2018.1
                     
                  
               
                     
                  
                  
                     
                        DÁTUM: 9. 2. 2018.
                     
                     
                  
               
                     
                        1.
                     
                  
                  
                     
                        ROZPOČTOVÝ RIADOK:
                     
                     
                     
                     
                        05 02 15 05 (Náhrady na hydinové mäso)
                     
                  
                  
                     
                        ROZPOČTOVÉ PROSTRIEDKY:
                     
                     
                     
                     
                        Rozpočet na rok 2018: EUR p.m. 
                     
                     
                  
               
                     
                        2.
                     
                  
                  
                     
                        NÁZOV:
                     
                     
                     
                        NARIADENIE RADY(EÚ) 2018/xxxx, ktorým sa stanovujú vývozné náhrady za hydinové mäso
                     
                  
               
                     
                        3.
                     
                  
                  
                     
                        PRÁVNY ZÁKLAD:
                     
                     
                     
                        Článok 43 ods. 3 Zmluvy o fungovaní Európskej únie
                     
                  
               
                     
                        4.
                     
                  
                  
                     
                        CIELE:
                     
                     
                        Účelom navrhovaného aktu je nahradiť vykonávacie nariadenie (EÚ) č. 689/2013 na obdobie medzi 19. júlom 2013, keď pôvodne nadobudlo účinnosť, a 31. decembrom 2013.
                     
                  
               
                     
                        5.
                     
                  
                  
                     
                        FINANČNÉ DÔSLEDKY
                     
                  
                  
                     
                        12-MESAČNÉ OBDOBIE
                        
                           (mil. EUR)
                     
                  
                  
                     
                        ROZPOČTOVÝROK
                     
                     
                        2018
                     
                     
                        (mil. EUR)
                     
                  
                  
                     
                        ROZPOČTOVÝROK
                     
                     
                        2019
                     
                     
                        (mil. EUR)
                     
                  
               
                     
                        5.0
                     
                  
                  
                     
                        VÝDAVKY
                     
                     
                        -
                              Z ROZPOČTU EÚ
                           (NÁHRADY/INTERVENCIE)
                     
                     
                        -
                              VÝDAVKY NÁRODNÝCH ORGÁNOV
                     
                     
                        -
                              INÉ
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        SPÔSOB VÝPOČTU:
                     
                     
                        Pozri poznámky.
                     
                  
               
                     
                        6.0
                     
                  
                  
                     
                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?
                     
                  
                  
                     
                        neuvádza sa
                     
                  
               
                     
                        6.1
                     
                  
                  
                     
                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?
                     
                  
                  
                     
                         Nie
                     
                  
               
                     
                        6.2
                     
                  
                  
                     
                        BUDE POTREBNÝ DOPLŇUJÚCI ROZPOČET?
                     
                  
                  
                     
                        Nie
                     
                  
               
                     
                        6.3
                     
                  
                  
                     
                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?
                     
                  
                  
                     
                        Nie
                     
                  
               
                     
                        POZNÁMKY:
                     
                     
                        Žiadny vplyv na rozpočet.
                     
                     
                        Účinkom aktu, ktorý sa má nahradiť, bolo stanoviť nulové vývozné náhrady za hydinové mäso, a preto nemá žiaden vplyv na rozpočet. Nahradenie nariadenia, ktorým sa zachovajú tie isté účinky, nebude mať žiaden vplyv na rozpočet.
                     
                  
               
         
         
            
                  
                     (1)
                  
                        Vykonávacie nariadenie Komisie (ES) č. 689/2013 z 18. júla 2013, ktorým sa stanovujú vývozné náhrady za hydinové mäso (Ú. v. EÚ L 196, 19.7.2013, s. 13).
               
               
                  
                     (2)
                  
                        Rozsudok Súdneho dvora z 20. septembra 2017 – Tilly-Sabco SAS/Európska komisia (C-183/16 P) ECLI:EU:C:2017:704.
               
               
                  
                     (3)
                  
                        Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
               
               
                  
                     (4)
                  
                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12 2013, s. 671).
               
               
                  
                     (5)
                  
                        Rozsudok Súdneho dvora z 20. septembra 2017 – Tilly-Sabco SAS/Európska komisia (C-183/16 P) ECLI:EU:C:2017:704.
               
               
                  
                     (6)
                  
                        Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
               
               
                  
                     (7)
                  
                        Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).
               
               
                  
                     (8)
                  
                        Vykonávacie nariadenie Komisie (ES) č. 360/2013 z 18. apríla 2013, ktorým sa stanovujú vývozné náhrady za hydinové mäso (Ú. v. EÚ L 109, 19.4.2013, s. 27).
               
            
      
    ---documentbreak--- 
      
         
               EURÓPSKA KOMISIA
            V Bruseli14. 5. 2018
            COM(2018) 276 final
            PRÍLOHA
            k
            návrhu nariadenia Rady,
            ktorým sa stanovujú vývozné náhrady za hydinové mäso
            
               
         
         
            
               PRÍLOHA
            
            
            
               Vývozné náhrady za hydinové mäso uplatniteľné od 19. júla 2013 do 31. decembra 2013
            
            
            
                     
                        Kód výrobku
                     
                  
                  
                     
                        Krajina určenia
                     
                  
                  
                     
                        Merná jednotka
                     
                  
                  
                     
                        Výška náhrad
                     
                  
               
                     
                        0105 11 11 9000
                     
                     
                        0105 11 19 9000
                     
                     
                        0105 11 91 9000
                     
                     
                        0105 11 99 9000
                     
                     
                        0105 12 00 9000
                     
                     
                        0105 14 00 9000
                     
                     
                        0207 12 10 9900
                     
                     
                        0207 12 90 9190
                     
                     
                        0207 12 90 9990
                     
                     
                  
                  
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        V03
                     
                     
                        V03
                     
                     
                        V03
                     
                  
                  
                     
                        EUR/100 ks
                     
                     
                        EUR/100 ks
                     
                     
                        EUR/100 ks
                     
                     
                        EUR/100 ks
                     
                     
                        EUR/100 ks
                     
                     
                        EUR/100 ks
                     
                     
                        EUR/100 kg
                     
                     
                        EUR/100 kg
                     
                     
                        EUR/100 kg
                     
                  
                  
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                  
               
               Pozn.: Kódy výrobkov, ako aj kódy miest určenia série „A“ sú uvedené v nariadení Komisie (EHS) č. 3846/87 (Ú. v. ES L 366, 24.12.1987, s. 1).
            
            
               Ostatné miesta určenia sú vymedzené takto: V03: A24, Angola, Saudská Arábia, Kuvajt, Bahrajn, Katar, Omán, Spojené arabské emiráty, Jordánsko, Jemen, Libanon, Irak, Irán.